Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12332

2. 2. 3. 3. Leszállás. Leszálló úthossznak azt a vízszintes távolságot kell tekinteni, amelyet a repülőgép megtesz a megközelítési pályán haladva a leszállási felület feletti egy bizonyos magasság átrepülésétől a leszállási felületen lévő egy bizonyos pontig, ahol a repülőgép teljesen megáll, vagy vízi repülőgép esetében ennél a pontnál kielégítően alacsony sebességet ér el. A megközelítési pályán választott pont magasságának és a megközelítés sebességének megfelelő összhangban kell lennie az üzemeltetési gyakorlattal. Ez az úthossz megnövelhető egy olyan biztonsági többletút (margin) értékével, amely szükségesnek látszik. Ha így járunk el, akkor a leszállási felület feletti kiválasztott pontot, a megközelítés sebességét és a biztonsági többletút távolságát megfelelő összefüggésbe kell hozni egymással, és előírásokat kell alkotnia normál üzemeltetési gyakorlatra, valamint az ezektől való észszerű eltérésekre. Megjegyzés.- Ha a leszálló úthossz magába foglalja ezen Szabványban meghatározott biztonsági többletút távolságát, akkor nem szükséges, hogy az Annex 6. I. Részének 5. 2. 11. pontja alkalmazásával tegyenek engedményeket a megközelítési és leszállási technikák várható változataira.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes